CELEX: 32017D2013
Language: et
Date: 2017-11-07 00:00:00
Title: Nõukogu rakendusotsus (EL) 2017/2013, 7. november 2017, mille kohaselt lubatakse Madalmaade Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193

10.11.2017   
            
            
               ET
            
            
               Euroopa Liidu Teataja
            
            
               L 292/59
            
         NÕUKOGU RAKENDUSOTSUS (EL) 2017/2013,
   7. november 2017,
   mille kohaselt lubatakse Madalmaade Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Direktiivi 2006/112/EÜ artikli 193 kohaselt on tavaliselt maksuhalduritele käibemaksu tasuma kohustatud kaubatarneid tegev või teenuseid osutav maksukohustuslane.
            
         
               (2)
            
            
               Direktiivi 2006/112/EÜ artikli 199a lõike 1 punkti g kohaselt võivad liikmesriigid ette näha, et telekommunikatsiooniteenuste osutamise eest on käibemaksu kohustatud tasuma maksukohustuslane, kellele teenus osutatakse (pöördmaksustamine). Madalmaad ei ole seda võimalust kasutanud.
            
         
               (3)
            
            
               Madalmaade telekommunikatsiooniteenuste sektoris on hiljuti avastatud pettusejuhtumeid. Seetõttu tahaks Madalmaad kehtestada pöördmaksustamise riigisiseste telekommunikatsiooniteenuste osutamise suhtes.
            
         
               (4)
            
            
               Direktiivi 2006/112/EÜ artikli 199a lõike 1 kohaselt on võimalik pöördmaksustamist kohaldada üksnes 31. detsembrini 2018 ja pöördmaksustamise kohaldamise miinimumperiood on kaks aastat. Kuna pöördmaksustamise kohaldamise miinimumperioodi tingimust ei ole võimalik täita, ei saa Madalmaad kohaldada pöördmaksustamist kõnealuse direktiivi artikli 199a lõike 1 punkti g alusel.
            
         
               (5)
            
            
               Komisjonis 11. juulil 2017 registreeritud kirjas taotlesid Madalmaad erandit direktiivi 2006/112/EÜ artiklist 193, et kohaldada kõnealuse direktiivi artiklil 395 põhinevat pöördmaksustamist telekommunikatsiooniteenuste osutamise suhtes.
            
         
               (6)
            
            
               Vastavalt direktiivi 2006/112/EÜ artikli 395 lõikele 2 teavitas komisjon 5. septembri 2017. aasta kirjaga teisi liikmesriike Madalmaade taotlusest. Komisjon teatas 6. septembri 2017. aasta kirjaga Madalmaadele, et tal on taotluse hindamiseks kogu vajalik teave.
            
         
               (7)
            
            
               Taotletud erandi alusel püütakse ennetada käibemaksupettust telekommunikatsiooniteenuste sektoris. Vaatamata sellele, et telekommunikatsiooniteenuste osutamine võimaldab pettust ning Madalmaad seda võimalust hoolega jälgivad, avastasid Madalmaad hiljuti kõneminutitega kauplemise petuskeemid, mis hõlmavad tervet rida varikauplejaid ja puhverfirmasid. Kõnealuste petuskeemide tõttu vähenes maksutulu märkimisväärselt.
            
         
               (8)
            
            
               Madalmaade esitatud teabest nähtub, et pettuse avastamise ja ennetamise tavapärased meetodid ei ole tõhusad, kuna petuskeemiga hõlmatud teenuseid osutatakse väljastpoolt liitu ning need ei ole kantud ühtegi registrisse ega loetelusse. Makseid tehakse makseplatvormide kaudu väljaspool liitu asuvate pangakontode abil, mis teeb ülekannete avastamise keerulisemaks ja pankadelt teabe saamise võimatuks. Madalmaad märgivad, et ilma asjaomaste teenuste pöördmaksustamiseta suureneks maksukahjum hüppeliselt.
            
         
               (9)
            
            
               Seepärast tuleks Madalmaadele anda luba kohaldada pöördmaksustamist telekommunikatsiooniteenuste osutamise suhtes kuni 31. detsembrini 2018.
            
         
               (10)
            
            
               Erandil ei ole kahjulikku mõju käibemaksust laekuvatele liidu omavahenditele,
            
         ON VASTU VÕTNUD KÄESOLEVA OTSUSE:
   Artikkel 1
   Erandina direktiivi 2006/112/EÜ artiklist 193 antakse Madalmaadele luba telekommunikatsiooniteenuste osutamisel määrata maksuhalduritele käibemaksu tasumise eest vastutavaks isikuks teenuse saaja.
   Artikkel 2
   Käesolev otsus jõustub selle teatavakstegemise päeval.
   Käesolev otsus kehtib kuni 31. detsembrini 2018.
   Artikkel 3
   Käesolev otsus on adresseeritud Madalmaade Kuningriigile.
   
      Brüssel, 7. november 2017
      
         
            Nõukogu nimel
         
         
            eesistuja
         
         T. TÕNISTE
      
   
   
      (1)  ELT L 347, 11.12.2006, lk 1.